РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  36
от заседанието на Комисия ”Международна дейност” на ВСС ,
проведено на 21.11.2012 г.

Днес, 21.11.2012 г. /сряда/ от 11.30 часа, в заседателната зала на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ:     Соня Найденова 
ЧЛЕНОВЕ:    	  Магдалена Лазарова
				  Мария Кузманова 
                		  Милка Итова 
			  Михаил Кожарев - отсъства

На заседанието на комисията присъства: Христина Тодорова – директор на дирекция „Международна дейност” в Администрацията на Висшия съдебен съвет, Аделина Кандова – старши експерт – международна дейност в дирекция „Международна дейност” в Администрацията на Висшия съдебен съвет и Смилена Костова, директор на дирекция "Институционални и международни отношения" в Националния институт на правосъдието.

Включва следните допълнителни точки: 

-   Покана за посещение до Висшия съвет по правосъдие на Албания.
- Обявление за дългосрочен стаж по програма за обмен 2013 г. на Европейската мрежа за съдебно обучение, предоставено от Националния институт на правосъдието.

1. ОТНОСНО: Доклад от Недко Симов, зам.-окръжен прокурор в ОП - гр. Смолян, относно участието му в обща среща на проектните екипи на Европейската мрежа на съдебните съвети за 2012 г. – 2013 г., състояла се в периода 17 – 18 септември 2012 г., гр. Брюксел, Белгия.

КОМИСИЯ "МЕЖДУНАРОДНА ДЕЙНОСТ"
Р Е Ш И :

	1.1. ПРИЕМА ЗА СВЕДЕНИЕ доклада от Недко Симов, зам.-окръжен прокурор в ОП - гр. Смолян, относно участието му в обща среща на проектните екипи на Европейската мрежа на съдебните съвети за 2012 г. – 2013 г., състояла се в периода 17 – 18 септември 2012 г., гр. Брюксел, Белгия.
	1.2. ДОКЛАДЪТ на Недко Симов да се представи на следващото заседание на Висшия съдебен съвет на 22.11.2012 г., за запознаване.
	1.3. ВЪЗЛАГА на Валери Михайлов - директор на дирекция „Информационни системи" да публикува доклада на Интернет страницата на ВСС - Раздел Европейско правно сътрудничество/ Европейска мрежа на съдебните съвети/ Проекти на Европейската мрежа на съдебните съвети 2012-2013 г. - Проект „Реформа на съдебната система в Европа" II.

2. ОТНОСНО: Командироване на Недко Симов – заместник-окръжен прокурор на Окръжна прокуратура гр. Смолян за участие в среща на проектния екип "Съдебна реформа" на Европейската мрежа на съдебните съвети, която ще се проведе на 17 и 18 декември 2012 г. в гр. Вилнюс, Литва.

КОМИСИЯ "МЕЖДУНАРОДНА ДЕЙНОСТ"
Р Е Ш И :

2.1.  КОМАНДИРОВА за участие в среща на проектния екип ""Съдебна реформа" на Европейската мрежа на съдебните съвети за периода на 16 -18 декември 2012 г. в гр. Вилнюс, Литва г-н Недко Симов - заместник-окръжен прокурор на Окръжна прокуратура гр. Смолян. 
2.2. Разходите за пътни, нощувки, дневни и медицинска застраховка са за сметка на Висшия съдебен съвет.
2.3. ИЗПРАЩА ПРЕПИСКАТА на комисии „Бюджет и финанси” на ВСС за сведение и по компетентност.

3. ОТНОСНО: Командироване на представители на съдебната власт за участие в 43-та среща на националните лица за контакт на Европейската съдебна мрежа по граждански и търговски дела, която ще се проведе на 13 и 14 декември 2012 г., гр. Брюксел, Белгия.   

КОМИСИЯ "МЕЖДУНАРОДНА ДЕЙНОСТ"
Р Е Ш И :

3.1.  КОМАНДИРОВА за участие в 43-та среща на националните лица за контакт на Европейската съдебна мрежа по граждански и търговски дела, за периода 13 - 15 декември 2012 г. в гр. Брюксел, Белгия: 
- Вероника Николова – съдия в Апелативен съд - гр. София и национално лице за контакт на Европейската съдебна мрежа по граждански и търговски дела;   
- Богдана Желявска  – заместник - председател на Софийски градски съд и член на Националната съдебна мрежа;
- Мария Кузманова - член на Висшия съдебен съвет;
- Светла Петкова - член на Висшия съдебен съвет.
3.2. Пътните разходи и разходите за нощувка на 13 декември 2012 г. са за сметка на  Европейската Комисия, като пътуването ще се извърши със самолет.
3.3. Разходите за нощувка на 14 декември 2012 г., дневни и медицинска застраховка са за сметка на Висшия съдебен съвет.
3.4. Определя квартирни пари за нощувка на Вероника Николова и Богдана Желявска на 14 декември 2012 г. по фактически размер.	
3.5. ИЗПРАЩА ПРЕПИСКАТА на комисия „Бюджет и финанси” на ВСС за сведение и по компетентност.

4. ОТНОСНО: Командироване на Светослав Сергеев Данчев - системен администратор в Апелативен съд - гр. Велико Търново, за участие в Петата среща на експертната подгрупа за европейско електронно правосъдие на ЕК относно Европейския идентификатор за съдебна практика (European Case Law Identifier (ECLI)), която ще се проведе на 05 декември 2012 г. в гр. Брюксел, Белгия.  
КОМИСИЯ "МЕЖДУНАРОДНА ДЕЙНОСТ"
Р Е Ш И :

4.1.  ОПРЕДЕЛЯ ЗА УЧАСТИЕ в Петата среща на експертната подгрупа за европейско електронно правосъдие на ЕК относно Европейския идентификатор за съдебна практика (European Case Law Identifier (ECLI)), която ще се проведе на 05 декември 2012 г. в гр. Брюксел, Светослав Сергеев Данчев - системен администратор в Апелативен съд - гр. Велико Търново.
4.2. Разходите за път ще бъдат възстановени на Апелативен съд - гр. Велико Търново от Европейската комисия, като пътуването ще се извърши със самолет.
4.3. Разходите за нощувка на 05 декември 2012 г., дневни и медицинска застраховка за 05 и 06 декември 2012 г. са за сметка на Висшия съдебен съвет.
4.4. ИЗПРАЩА ПРЕПИСКАТА на комисии „Бюджет и финанси” и „Професионална квалификация, информационни технологии и статистика” на ВСС за сведение и по компетентност.

5. ОТНОСНО: Покана за международна конференция на тема: „Състояние на съдебния превод в България и транспониране на Директива 2010/64/ЕС на ЕП и на Съвета относно правото на устен и писмен превод в наказателното производство”. 

КОМИСИЯ "МЕЖДУНАРОДНА ДЕЙНОСТ"
Р Е Ш И :

5.1. Приема за сведение Поканата за участие в конференцията. 
5.2. Определя за участие в конференцията:
5.2.1. Христина Тодорова – директор на дирекция „Международна дейност” в администрацията на ВСС; 
5.2.2. Аделина Кандова – старши експерт в дирекция „Международна дейност”.
5.3. Възлага на дирекция „Международна дейност” след изтичане на указания срок да изпрати имената до Асоциацията на преводачите в България. 

6. ОТНОСНО: Покана от Моника Димитрова - Бийчър - ръководител на Управляващия орган на Оперативна програма „Административен капацитет”, за участие в Годишното информационно събитие по ОПАК, което ще се проведе на 30 ноември 2012 г., от 10.30 часа, в хотел Шератон, гр. София.

КОМИСИЯ "МЕЖДУНАРОДНА ДЕЙНОСТ"
Р Е Ш И :

6.1.  Определя за участие в Годишно информационно събитие по Оперативна програма „Административен капацитет”, което ще се проведе на 30 ноември 2012 г., от 10.30 часа, в хотел Шератон, гр. София:
- 	Магдалена Лазарова - член на комисия „Международна дейност” на ВСС;
-	Мария Кузманова - член на комисия „Международна дейност” на ВСС;
-	Христина Тодорова, директор на дирекция „Международна дейност”, Администрация на Висшия съдебен съвет;
-	Мартин Величков, младши юрисконсулт в дирекция „Международна дейност”, Администрация на Висшия съдебен съвет.
	На Висшия съдебен съвет ще бъде връчен плакет в знак на доброто сътруничество с Управляващия орган на ОПАК, който ще бъде приет от Магдалена Лазарова, в качеството й на председател на комисия „Публична комуникация”.

7. ОТНОСНО: Извлечение от Протокол № 45 от заседание на комисия „Професионална етика и превенция на корупцията” на ВСС относно определяне на представител на комисия „Международна дейност” за участие в работна група за актуализиране на Стратегията за превенция и борба с корупцията в съдебната власт.

КОМИСИЯ "МЕЖДУНАРОДНА ДЕЙНОСТ"
Р Е Ш И :

7.1. Определя за участие в работна група за актуализиране на Стратегията за превенция и борба с корупцията в съдебната власт:
- 	Мария Кузманова - член на комисия „Международна дейност” на ВСС.

8. ОТНОСНО: Извлечение от Протокол № 45 от заседание на комисия „Професионална етика и превенция на корупцията” на ВСС относно изготвяне на Оценка на изпълнението на Стратегията за борба с корупцията в съдебната власт и  искане за предоставяне на информация на КПЕПК относно изпълнението на мерките, заложени в План - графика по изпълнението на мерките, предвидени в Стратегията.

КОМИСИЯ "МЕЖДУНАРОДНА ДЕЙНОСТ"
Р Е Ш И :

8.1. Приема за сведение извлечението от Протокол № 45 от заседание на комисия „Професионална етика и превенция на корупцията” на ВСС относно изготвяне на Оценка на изпълнението на Стратегията за борба с корупцията в съдебната власт.
8.2. Комисия „Международна дейност” предлага при нужда и след отправено искане да съдейства на комисия „Професионална етика и превенция на корупцията”, както и на останалите постоянни комисии на ВСС, за събиране на информация от сходните на ВСС институции в Европа. В случая комисия „Международна дейност” може, след предоставяне на списък с конкретни въпроси от страна на комисия „Професионална етика и превенция на корупцията” във връзка с оценката на изпълнението и актуализирането на Стратегията за превенция и борба с корупцията в съдебната власт, да събере данни от международните си партньори по посочената тема. 

9. ОТНОСНО: Извлечение от Протокол № 45 от заседание на комисия „Професионална етика и превенция на корупцията” на ВСС относно изготвяне на План - график по изпълнението на мерките, предвидени в Стратегията за превенция и борба с корупцията в съдебната система за 2013 г.

КОМИСИЯ "МЕЖДУНАРОДНА ДЕЙНОСТ"
Р Е Ш И :

9.1. Приема за сведение извлечението от Протокол № 45 от заседание на комисия „Професионална етика и превенция на корупцията” на ВСС относно изготвяне на План - график по изпълнението на мерките, предвидени в Стратегията за превенция и борба с корупцията в съдебната система за 2013 г.

10. ОТНОСНО: Доклад от Михаил Алексов - председател на Районен съд - гр. Трън, относно Втората среща на работната група за гражданско-правно сътрудничество в Югоизточна Европа, проведена на 24-25 септември 2012 г. в гр. Пржно, Република Черна гора

КОМИСИЯ "МЕЖДУНАРОДНА ДЕЙНОСТ"
Р Е Ш И :

10.1. Не приема доклада от Михаил Алексов - председател на Районен съд - гр. Трън, относно Втората среща на работната група за гражданско-правно сътрудничество в Югоизточна Европа, проведена на 24-25 септември 2012 г. в гр. Пржно, Република Черна гора.
10.2. Възлага на дирекция „Международна дейност” да уведоми Михаил Алексов - председател на Районен съд - гр. Трън, за необходимостта от преработване на доклада, което да включва изваждане на текста на Конвенцията от самия доклад и включването й като приложение към него, както и допълване на предоставената в доклада информация. Преработеният подробен доклад трябва да бъде предоставен от Михаил Алексов в срок до 27.11.2012 г. за разглеждане на следващото заседание на комисията.

11. ОТНОСНО: Доклад от Галина Андреева-Минчева, прокурор при Окръжна прокуратура – гр. Пловдив, относно участието й в обучение на тема „Ръководство на съвместни екипи за разследване”, организирано от Европейската мрежа за съдебно обучение, проведено в периода 29.10.2012 г. – 02.11.2012 г. в гр. Брамсхил, Обединено Кралство.

КОМИСИЯ "МЕЖДУНАРОДНА ДЕЙНОСТ"
Р Е Ш И :

11.1. ПРИЕМА ЗА СВЕДЕНИЕ доклада от Галина Андреева-Минчева, прокурор при Окръжна прокуратура – гр. Пловдив, относно участието й в обучение на тема „Ръководство на съвместни екипи за разследване”, организирано от Европейската мрежа за съдебно обучение, проведено в периода 29.10.2012 г. – 02.11.2012 г. в гр. Брамсхил, Обединено Кралство.
11.2. ВЪЗЛАГА на дирекция „Международна дейност” да преработи таблицата за командированите в чужбина лица от органите на съдебната власт, изготвена в изпълнение на решение по Протокол № 28 12.09.2012 г. във връзка с Решение по Протокол № 27 от 25.07.2012 г. на комисия „Международно правно сътрудничество” на ВСС, като раздели командированите лица според тяхната специализация, а именно: гражданско, наказателно и административно право.
		11.3.    ВЪЗЛАГА на дирекция „Международна дейност” да събира и съхранява на електронен носител всички доклади в изпълнение на Протоколи № 33/31.10.2012 г, № 27/25.07.2012 г. и № 28/12.09.2012 г. от заседания на комисия „Международна дейност” на ВСС относно реда за командироване на магистрати в чужбина.
	11.4. ВЪЗЛАГА на дирекция „Международна дейност” да актуализира информацията в таблицата за командированите в чужбина лица от органите на съдебната власт. 

12. ОТНОСНО: Получена информация от г-н Валери Първанов - Заместник на Главния прокурор при Върховна касационна прокуратура, относно командировани в чужбина представители на Прокуратурата на Р. България.

КОМИСИЯ "МЕЖДУНАРОДНА ДЕЙНОСТ"
Р Е Ш И :

12.1.  Приема за сведение информацията от г-н Валери Първанов - Заместник на Главния прокурор при Върховна касационна прокуратура, относно командировани в чужбина представители на Прокуратурата на Р. България.
12.2. Възлага на дирекция „Международна дейност” да актуализира информацията в таблицата за командированите в чужбина лица от органите на съдебната власт, изготвена в изпълнение на решение по Протокол № 28 12.09.2012 г. във връзка с Решение по Протокол № 27 от 25.07.2012 г. на комисия „Международно правно сътрудничество на ВСС.

13. ОТНОСНО: Писмо от Драгомир Йорданов, директор на Националния институт по правосъдие, с информация за две предстоящи командировки в чужбина на представители на съдебната власт, които ще се осъществят в рамките на проект „Комплексна и устойчива програма за обучение на магистратите, в контекста на пълноправното членство в ЕС” по Оперативна програма „Административен капацитет”.

КОМИСИЯ "МЕЖДУНАРОДНА ДЕЙНОСТ"
Р Е Ш И :

13.1. ПРИЕМА ЗА СВЕДЕНИЕ писмо от Драгомир Йорданов, директор на Националния институт по правосъдие, с информация за две предстоящи командировки в чужбина на представители на съдебната власт, които ще се осъществят в рамките на проект „Комплексна и устойчива програма за обучение на магистратите, в контекста на пълноправното членство в ЕС” по Оперативна програма „Административен капацитет”.
13.2. ВЪЗЛАГА на дирекция „Международна дейност” да актуализира информацията в таблицата за командированите в чужбина лица от органите на съдебната власт, изготвена в изпълнение на решение по Протокол № 28 12.09.2012 г. във връзка с Решение по Протокол № 27 от 25.07.2012 г. на комисия „Международно правно сътрудничество на ВСС.

14. ОТНОСНО: Получени отговори на Въпросник от Европейската комисия във връзка с проучване, провеждано от нея по прилагането в държавите-членки на Регламент (ЕО) 864/2007 на Европейския парламент и на Съвета относно приложимото право към извъндоговорни задължения (Рим ІІ).

КОМИСИЯ "МЕЖДУНАРОДНА ДЕЙНОСТ"
Р Е Ш И :

14.1. Приема за сведение получените отговори на Въпросник от Европейската комисия във връзка с проучване, провеждано от нея по прилагането в държавите - членки на Регламент (ЕО) 864/2007 на Европейския парламент и на Съвета относно приложимото право към извъндоговорни задължения (Рим II).
14.2. Възлага на дирекция „Международна дейност” да изпрати отговорите на въпросника на Министерството на правосъдието на Република България на електронен носител.

15.ОТНОСНО: Разни – Информация, свързана с мястото на провеждане на Годишното Общо събрание на Европейската мрежа на съдебните съвети (отложена от заседание на КМД от 14.11.2012 г.)

КОМИСИЯ "МЕЖДУНАРОДНА ДЕЙНОСТ"
Р Е Ш И :

15.1. Възлага на дирекция „Международна дейност” да събере оферти от хотели  „Принцес” и „Феста Барсело”, гр. София за провеждането на Годишното Общо събрание на Европейската мрежа на съдебните съвети. Двете оферти, заедно с останалите получени предложения по въпроса, да бъдат предоставени на следващото заседание на комисия „Международна дейност”, за запознаване и определяне на място на провеждане на Годишното Общо събрание на Европейската мрежа на съдебните съвети през 2013 г.

ДОПЪЛНИТЕЛНИ ТОЧКИ:

1.ОТНОСНО: Покана за посещение до Висшия съвет по правосъдие на Албания
КОМИСИЯ „МЕЖДУНАРОДНА ДЕЙНОСТ”
РЕШИ:

	1.1. Възлага на дирекция “Международна дейност” да изготви проект на покана, който да представи за одобрение от комисията на следващото й заседание, когато ще бъде обсъден периода и формата на посещението.

2.ОТНОСНО: Обявление за дългосрочен стаж по програма за обмен 2013 г. на Европейската мрежа за съдебно обучение, предоставено от Националния институт на правосъдието

КОМИСИЯ „МЕЖДУНАРОДНА ДЕЙНОСТ”
РЕШИ:

2.1. Одобрява обявлението за дългосрочен стаж по програма за обмен 2013 г. на Европейската мрежа за съдебно обучение, предоставено от Националния институт на правосъдието.

ПРЕДСЕДАТЕЛ 
НА КОМИСИЯТА:	   /П/
СОНЯ НАЙДЕНОВА